Diari Oficial de la Generalitat Valenciana


Sumari del DOGV 6804, del 26-06-2012 (2012/5653)

Notificació de la sentència dictada en el juí civil de divorci contenciós número 1036/2009.
-------------------------------------------------------------------------------------------

### Dades del document

Número de DOGV
:   6804

Data del DOGV
:   26-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/5653


Organisme emissor
:   Jutjat de Primera Instància i Instrucció Número 4 de Xàtiva

Tipus de document
:   Edicte

Notificació de la sentència dictada en el juí civil de divorci contenciós número 1036/2009. [2012/5653]  
Assumpte civil 001036/2009  
En el divorci contenciós 001036/2009 que es tramita en este Jutjat, promogut per Margaret Hill, contra Gerard Hill en rebel·lia, sobre divorci contenciós, s'ha dictat la sentència següent:  
«Sentència número 42/12  
Jutge que la dicta: Roberto Ríos Aguado.  
Lloc: Xàtiva (València).  
Data: 26 d'abril de 2012.  
Part demandant: Margaret Hill.  
Procuradora: Mónica Torró Úbeda.  
Part demandada: Gerald Hill.  
Objecte del juí: divorci contenciós.  
Roberto Ríos Aguado, jutge del Jutjat de Primera Instància i Instrucció número 4 de Xàtiva i el seu partit judicial, he vist les presents actuacions del juí de divorci número 1036/2009, tramitades d'acord amb les normes de l'article 770 de la Llei d'Enjudiciament Civil, seguides a instàncies de Margaret Hill, representada per la procuradora dels tribunals Mónica Torró Úbeda, contra Gerard Hill, declarat en rebel·lia.  
  
Antecedents de fet  
Primer. Que la referida procuradora va interposar una demanda de divorci contra Gerard Hill, basada en els fets i fonaments de dret que va estimar oportuns i va acabar suplicant al Jutjat que tinguera per presentat este escrit amb els documents acompanyats i les seues còpies, que tinguera per formulada demanda de divorci contenciós contra Gerard Hill i, després dels tràmits oportuns, inclòs la recepció del pleit a prova, dictara sentència estimatòria de la referida demanda.  
  
Segon. Que admesa a tràmit la demanda, per interlocutòria de data 14 de desembre de 2009, es va acordar emplaçar el demandat per termini de 20 dies perquè compareguera en les actuacions i contestara la demanda, tot això amb entrega de les còpies de la demanda i documents que s'hi acompanyen. Dins del termini conferit, no havent contestat al demandat Gerard Hill, va ser declarat en rebel·lia.  
Tercer. Mitjançant la diligència d'ordenació es va convocar les parts a la celebració del juí, on va acudir l'actora assistida d'advocat i representada per procurador, i , després d'afirmar-se en el seu escrit i sol·licitar la recepció del pleit a prova, així s'acordà, i es van practicar les propostes que van ser declarades pertinents amb el resultat que obra en les actuacions, i que es dóna per reproduït, i es dóna per finalitzada la vista i queden les actuacions pendents de dictar sentència.  
  
Quart. En la tramitació de les presents actuacions s'han observat totes les prescripcions legals en vigor.  
Fonaments de dret  
Primer. Exercitada demanda de divorci per Margaret Hill contra Gerard Hill, de les al·legacions de les parts i de les proves practicades resulten acreditades les següents premisses de fet:  
1. Que Gerard Hill i Margaret Hill van contraure matrimoni a la ciutat de Lancashise (Londres, Anglaterra) el 4 d'agost de 1984.  
2. Que del dit matrimoni va haver-hi com a descendència un fil anomenat Brett James Hill, nascut el 25 de setembre de 1986, sent en l'actualitat major d'edat.  
3. Que han transcorregut tres mesos des de la celebració del matrimoni i és procedent dictar sentència que dóna lloc al divorci pretés per aplicació de l'article 86 del Codi Civil, en relació amb l'article 81 del mateix cos legal. Per imperatiu legal queden revocats els consentiments i poders que qualsevol dels esposos hagueren atorgat a l'altre i dissolta la societat legal de guanys.  
Segon. A tenor de l'article 91 del Codi Civil, en les sentències de nul·litat, separació o divorci, el magistrat jutge, en defecte d'acord dels cònjuges, o en cas de no aprovació d'este, determinarà les mesures que hagen de substituir les ja adoptades amb anterioritat per a regular els efectes de la nul·litat, separació o divorci.  
Tercer. Quant a l'atribució de l'ús de la vivenda familiar, l'article 96 del Codi Civil establix que "en defecte d'acord dels cònjuges aprovat pel jutge, l'ús de la vivenda familiar i dels objectes d'ús ordinari en ella correspon als fills i al cònjuge en la companyia del qual queden. Quan alguns dels fills queden en la companyia d'un i els restants en la de l'altre, el jutge resoldrà allò que corresponga. Si no hi ha fills, podrà acordar-se que l'ús de tals béns pel temps que prudencialment es fixe, corresponga al cònjuge no titular, sempre que, ateses les circumstàncies, ho feren aconsellable i el seu interés fora el més necessitat de protecció. Per a disposar de la vivenda i béns indicats l'ús dels qual corresponga al cònjuge no titular es requerirà el consentiment d'ambdós parts o, si és el cas, autorització judicial".  
  
Doncs bé, de la valoració racional i conjunta de la prova practicada en estes actuacions, en particular documental acompanyada a la demanda i a l'acte del juí, ha d'entendre's que l'interés de l'esposa és el més necessitat de protecció, i és per això pel que és procedent concedir a Margaret Hill l'ús de la vivenda familiar, sítia a Barxeta (València), en partida Hortitxola, número 1, també Casa Margarita Pla d'Olivars, així com el mobiliari, parament i la resta d'efectes domèstics que hi ha.  
  
Quart. Quant a les costes causades en este procediment, donada l'especial naturalesa dels procediments de família i d'estat, no pertoca fer expressa condemna en costes a cap de les parts personades. Cada part pagarà les que ha causat i les comunes a mitges.  
  
Vistos els preceptes esmentats i la resta de general i pertinent aplicació.  
Dispose  
Estime la demanada interposada per Margaret Hill, representada per la procuradora dels tribunals Mónica Torró Úbeda, contra Gerard Hill, declarat en rebel·lia, declare dissolt, per divorci, el matrimoni d'ambdós cònjuges, i acorde les mesures següents:  
1. Queden revocats els consentiments i poders que qualsevol dels esposos haguera atorgat a l'altre.  
2. Queda dissolta la societat legal de guanys.  
3. S'atribuïx a Margaret Hill l'ús de la vivenda familiar, sítia a Barxeta (València), en partida Hortitxola, número 1, també Casa Margarita Pla d'Olivars, així com el mobiliari, paramentt i la resta d'efectes domèstics que hi ha.  
4. No pertoca fer un pronunciament especial sobre costes.  
Una vegada siga ferma esta resolució, expediu un ofici a la persona encarregada del Registre Civil, que anirà acompanyat d'una testimoniança d'aquella perquè anote la seua part dispositiva en la corresponent inscripció de matrimoni; i poseu-ne en les actuacions un certificat i incloeu esta sentència en el llibre de sentències.  
Notifiqueu esta resolució a les parts, i feu-los saber que no és ferma, i que en contra es pot interposar recurs d'apel·lació en el termini de 20 dies des de la seua notificació i que coneixerà l'Audiència Provincial de València.  
Esta és la meua sentència, de la qual cal portar una testimoniança a les actuacions corresponents i ha de quedar l'original en el llibre de sentències, que pronuncie, mane i firme».  
Atés que ha sigut publicada l'anterior sentència en el mateix dia de la seua data, el senyor jutge la subscriu mentres celebrava audiència pública, jo el secretari, en done fe.  
I perquè servisca de notificació al demandat Gerard Hill, en parador desconegut, s'estén este edicte.  
  
Xàtiva, 3 de maig de 2012.- El secretari judicial: David Remigia Pellicer.